
Koolieelse lasteasutuse töötaja lõunasöögi hinna kehtestamine
1. Asjaolud ja menetluse käik
Narva linna koolieelsetes lasteasutustes pakutakse asutuste töötajatele võimalust einestada töökohal. Praegu kehtiv lõunasöögi hind on kehtestatud 2022. aastal ja moodustab 1,50 eurot. Toitlustamisteenuse osutamisega seotud kulude kasvu tõttu võrreldes 2022. aastaga tekkis vajadus töötajate poolt kaetava lõunasöögi hinda suurendada, et suunata laekunud vahendeid kulude katteks. Lasteasutuste laste toidukulu päevamaksumust suurendatakse lasteasutuste hoolekogude otsuste alusel alates 01.05.2023. a 0,30 euro võrra ning lasteasutuste töötajate ühe lõunasöögi hinda suurendatakse samuti 0,30 euro võrra. Töökohal einestamise võimalust kasutavad keskmiselt 370 töötajat päevas. Lõunasöögi uue hinna kehtestamisel suureneb Narva Linnavalitsuse Kultuuriosakonna tulu- ja kulueelarve 9 720 eurot võrra.
2 . Õiguslikud alused
Kohaliku omavalitsuse korralduse seaduse § 30 lõike 3 kohaselt kehtestab linnavalitsus oma korraldusega linna asutuse poolt osutatavate teenuste hinnad.

3. Otsus
Kehtestada koolieelse lasteasutuse töötaja lõunasöögi hind 1,80 eurot.
4. Rakendussätted
4.1 Korraldus jõustub 01.05.2023. a.
4.2 Tunnistatakse kehtetuks Narva Linnavalitsuse 13.04.2022. a korraldus nr 295-k „Koolieelse lasteasutuse töötaja lõunasöögi hinna kehtestamine“.

4.3 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

